**A LA DIREICIÓN XENERAL DE PERSONAL DOCENTE**

(NOME Y APELLÍOS), mayor de edá, con D.N.I. (NÚMBERU Y LLETRA) y con domiciliu a efeutos de notificaciones en (CAI, CAMÍN…), (LLUGAR), (CÓDIGU POSTAL), (CONCEYU), compaez dientru del plazu d’alegaciones a la Resolución de 17 de xineru de 2023, de la Direición Xeneral de Personal Docente, pela que se publica la rellación y la baremación provisional del personal funcionario de carrera participante nel concursu de tresllaos, convocáu mediante Resolución de 10 d’ochobre de 2022. Y acoyéndose al mesmu preséntase en tiempu y forma la siguiente reclamación:

Como trabayadora de la Conseyería d’Educación del Principáu d’Asturies participó nel concursu de tresllaos docente 2022 - 2023 de l’alministración pública asturiana. Al presentar tola documentación de títulos pa la baremación provisional axuntáronse tamién les certificaciones de nivel C1 n’inglés y n’asturianu; y reclama, que na rellación de baremu provisional nun se tien en cuenta la última d’estes dos certificaciones, apaeciendo reflexáu’l títulu de C1 d'inglés y non el C1 d'asturianu.Nesi sen, hai que recordar que les titulaciones d'enseñances de réxime especial de les escueles d'idiomes y la nuesa convocatoria de pruebes de certificación de llingua asturiana son idéntiques y les dos se basen nos criterios del Conseyu d'Europa, axustándose a los niveles del Marcu Común Européu de Referencia pa les Llingües, y desendolcando les mesmes pruebes de certificación na CTO, CTE, PCE, PCO y MED.

Amás, nel Alderique d’Orientación Política Xeneral del añu llexislativu 2022-2023 aprobóse una resolución pa que les pruebes de certificación de Llingua Asturiana se tuvieren en cuenta como méritu.

Na so virtú,

**SOLICITO** a la Direición Xeneral de Personal Docente que tenga por presentada en tiempu y forma esta ALEGACIÓN contra la puntuación asignada a (nome y apellíos) nel concursu de tresllaos 2022-2023 de la Conseyería d’Educación del Principáu d’Asturies y se someta a reconsideración l’acreditación como méritu na baremación de los títulos del C1 y B2 de Llingua Asturiana.